cyanic-selkie/wikianc huggingface dataset:
Pål Bang-Hansen
Biografi
Andre NRK-program med Bang-Hansen var spørjeleiken Zoom i 1985 og også Lørdagsbilaget same år. I tillegg leidde han På kino i kveld (1990–1992),Oscarfest i Hollywood (1992), og han har hatt innslag i Kulturoperatørene i 1994 og Cinemaskopet med Anne Hoff i 1996. Han leidde Påls briller i 1997, var innom Gydas vei i 1998, og var filmmeldar i Frokost-TV mellom 2003 og 2007. I 2002 laga NRK dokumentaren Pål sine stjerner om han. Dessutan opptredde han sjølvparodisk i Uti vår hage i 2003. Bang-Hansen pensjonerte seg frå NRK i 2007, men heldt fram å skrive manuskript, det siste om XU-jenter frå den andre verdskrigen.
Skjoldvegen
Skjoldvegen er ein veg på Skjold i Fana i Bergen. Vegen går nordover frå Fanavegen og Harald Skjolds veg og er om lag 900 meter lang.
Skjold barnehage og Skjoldtunet sykehjem ligg i Skjoldvegen.
Namnet vart vedteke i 1947.
Shingo Wada
Shingo Wada er ein tidlegare japansk fotballspelar.
Han spela for klubben Nagoya Grampus Eight.
Talet 241
Talet 241 (to hundre og førtiéin) er det 53. primtalet og det einaste primtalet mellom 239 og 251.
Fjelløkologi
Fjelløkologi er eit fagfelt innan økologi som tek for seg økosystem på fjell eller andre område i høgda rundtom på jorda. Klimaet har sterk innverknad på økosystemet i fjella. Temperaturane blir lågare jo høgare opp ein kjem. På grunn av dette dannar økosystema i fjella gjerne sjikt av livssoner ut frå høgd. Tjukk skog er vanleg ved moderat høgd, medan ein i høgare område med barskare klima gjerne finn grassletter eller tundra.
Songkran
Songkran er nyttårsfeiringa i Thailand, Laos og Kambodsja. Sentralt i denne feiringa er å signa kvarandre med vatn. Tradisjonelt praktiserer ein denne skikken ved å hella nokre dropar vatn over hendene eller skuldra til den ein vil signa, men mange stader har dette utarta seg til ein ellevill vasskrig der ein dynkar kvarandre med bøtter, slangar og vasspistolar.
Helsingin Sanomat
Helsingin Sanomat (namnet tyder Helsingfors si avis) er Finlands og Nordens største abonnementsavis. I 2003 var kvardagsopplaget på 429 244 søndagsopplaget på 500 269. I 2004 var kvardagspplaget på 434 472. I eit land på 5 millionar innbyggjarar inneber det at avisa har ein posisjon meir dominerande enn det vi finn i dei fleste andre europeiske land.
Fjelløkologi
Livssoner
Holdridge-systemet definerer klimaet til fjellskog til å ha ein biotemperatur på mellom 6 and 12 °C, der biotemperatur er gjennomstemperaturen med temperaturar under 0 °C r ekna som 0 °C. Biotemperaturen i den subalpine sona er mellom 3 0g 6 °C. Biotemperaturen i den alpine sona er mellom 1,5 og 3 °C. I klima med biotemperatur under 1,5 °C finn ein som regel berre stein og is.
Helsingin Sanomat
Historie
Helsingin Sanomat vart grunnlagt under namnet Päivälehti (namnet tyder «Dagsavisa») i 1889 som talerør for det politiske partiet Ungfinnane. Blant grunnleggjarane var Eero Erkko, forfattaren Juhani Aho og målaren Arvid Järnefelt. Det første nummeret vart publisert 16. november 1889, regelmessige utgåver seks dagar i veka kom først i 1890.
Jun Aoyama
Jun Aoyama er ein tidlegare japansk fotballspelar.
Helsingin Sanomat
Posisjon i den finske marknaden
Helsingin Sanomat har vorte kritisert for avisa si dominerande posisjon på den finske avismarknaden, særleg etter at den einaste riksdekkjande konkurrenten, Uusi Suomi gjekk inn i 1991. Internett, gratisaviser og tabloidavisene Ilta-Sanomat ogt Iltalehti har likevel svekka monopolet til Helsingin Sanomat det siste tiåret.
Fjelløkologi
Fjellskog
Fjellskog veks i område der nedbør og temperert klima gjer det mogleg for eit tett tredekke å veksa. Høgdene der ein finn fjellskog varierer over heile verda, særleg etter breiddegrad.
Den øvre grensa, tregrensa, er ofte markert av ein overgang til meir hardføre artar som veks mindre tett enn nedanfor. I Sierra Nevada i USA finn ein til dømes tett dekke av vrifuru og praktgran i fjellskogen, medan den subalpine sona har lausare klynger av kvit furu, Pinus albicaulis.
Fjellskogar skil seg frå låglandsskogar i same område. Sidan klimaet i fjellskogen er kaldare enn låglandsklimaet på same breiddegrad, kan ein ofte finna artar som er typiske på høgare breiddegrader i fjellskogen. På isolerte fjell der fjellskogar er omgjevne av trelause tørre regionar dannar fjellskogen økosystem av såkalla 'himmeløyer', sky islands.
Temperert klima
Fjellskogar i temperert klima er typisk barskog eller blanda skog. Dei er kjende frå mellom anna Nord-Eurpa, nordlege USA og sørlege Canada. Trea er ofte ikkje nett dei same ein finn lengre mot nord - geologi og klima gjer at ulike, relaterte artar finst i fjellskogane. Fjellskogar pleier vera meir artsrike i resten av verda enn i Europa. Dette kjem av at dei store fjellkjedene i verdsdelen går aust-vestover, noko som blokkerte migrasjonen til artane i den siste istida.
Ein finn døme på tempererte fjellskogar i Europa (i Alpane, Karpatane, Kaukasus og andre stader), Nortd-Amerika (Kaskadefjella, Klamath-Siskiyou, Appalachane og så vidare), sørvestre Sør-Amerika, New Zealand og Himalaya.
Middelhavsklima
Fjellskogar som veks i middelhavsklima er varme og tørre bortsett frå på vinterstid, då dei er relativt våte og milde. Desse skogane er typisk blanda lauv- og barskog, med berre nokre få barstreartar. Furu og einer er typiske bartre knytt til middelhavsfjellskog. Lauvtrea er meir varierte og er ofte vintergrøne, til dømes eviggrøn eik. Ein finn denne skogtypen i middelhavsland, Iran, Afghanistan og Pakistan, Mexico og sørvestlege USA.
Subalpine soner
Tre i den subalpine sona kan ofte vera avstumpa og forvridde, ein veksttype kjend som krummholz. Ved tregrensa kan trefrø spira i ly av ei steinblokk og så berre veksa så høgt som steinen skjermar dei for vinden. Vidare vekst er meir vassrett enn loddrett, og treet kan slå rot der greinene kjem i kontakt med jorda. Snødekke kan verna krummholz-tre om vinteren, men greiner som stikk opp over vindly eller snødekke blir vanlegvis øydelagde. Veletablerte krummholz-tre kan bli fleire hundre og opptil tusen år gamle.
Ein kan også finna enger i den subalpine sona. Tuolumne Meadows i Sierra Nevada i California er eit døme på ei subalpin eng.
Jun Aoyama
Han spela for klubbane Nagoya Grampus Eight, Cerezo Osaka, Tokushima Vortis og Urawa Reds.
Fjelløkologi
Subalpine soner
Nokre subalpine soner i verda er til dømes i Préalpes i Dei franske Alpane, subalpine soner i Sierra Nevada og Rocky Mountains i Nord-Amerika og i Himalaya og Hengduanfjella i Asia.
Alpin vegetasjon
Over tregrensa ligg alpine grassletter og tundra. Dette er område med intens stråling, vind, kulde, snø og is. På grunn av dette ligg alpin vegetasjon tett ved bakken og består hovudsakleg av fleirårige grastypar, halvgras og liknande plantar. Eittårig plantar er uvanlege i dese økosystema og er vanlegvis berre nokre centimeter høge, med svake rotsystem. Andre vanlege plantetypar er låge buskar, grastuver og sporeplantar som mose og lav.
Plantar har tilpassa seg dei barske tilhøva på ulike måtar. Puteplantar, som liknar bakkenære moseklumpar, kjem seg unna den sterke vinden som bles nokre centimeter over dei. Mange blomsterplantar på den alpine tundraen har tjukke hårlag på blad og stenglar som verner dei mot vind, eller raudfarga pigment som kan gjera om lysstrålene frå sola til varme. Nokre plantar bruker to eller fleire år på å utvikla blomsterknoppar, som overlever vinteren under bakken og så opnar seg og dannar frukter i dei korte sommarvekene. Ikkje-blomstrande lav sit fast på bakken eller på steinar. Dei innelukka algecellene deira kan driva fotosyntese i einkvar temperatur over 0 °C, medan dei ytre sopplaga kan absorbera meir enn si eiga vekt i vatn.
Alpine enger blir danna der sediment frå forvitra steine rundt har gjeve godt nok jordsmonn til gras og halvgras. Alpine grassletter er så vanlege på verdsbasis at dei er klassifisert som ein biom av WWF. Bioma har ofte utvikla seg som avsondra øyar i høve til andre fjellregionar sidan dei lågare, varmare regionane rundt har heilt andre økosystem. Fjellbioma kan dermed vera heim til mange særeigne, endemiske plantar som har utvikla seg i samband med det kjølige, våte klimaet og den rike tilgangen på sollys.
Dei mest vidstrekte fjellgrasslettene og krattskogeområda finst i den neotropiske páramoen i Andesfjella. Biomet finst også i fjella i Aust- og Sentral-Afrika, Gunung Kinabalu på Borneo, dei sentrale høglanda på Ny-Guinea og dei høgaste delane av dei vestlege Ghatfjella i Sør-India. Ein særskild eigenskap ved mange fuktige fjellregionar er at ein finn digre rosetteplantar frå fleire ulike plantefamiliar, som Lobelia (afrotropisk), Puya (neotropisk), Cyathea (Ny-Guinea) og Argyroxiphium (Hawaii).
Ved tørrare tilhøve kan ein finna fjell-grassletter, savannar og skogar, som dei etiopiske høglanda, og fjellstepper, som på den tibetanske høgsletta.
Trugsmål
Tilpassingane som gjer at alpin vegetasjon kan overleva kulde og tørrande vindar gjer at han verker hardfør, men i nokre samanhengar er vegetasjonen svært sårbar. Gjenteken nedtråkking kan til dømes drepa tundraplantane. Den nakne jorda blir så erodert bort, og kan berre erstattast gjennom ein prossess over fleire hundre år.
Menneske kan også forstyrra fjellskog gjennom skogbruk og jordbruk.
Byrtevatn
Byrtevatn er ein innsjø som ligg i Tokke kommune i Vestfold og Telemark. Innsjøen har hovudtilløpet sitt frå Byrteåi og utløp sitt i Mosåi til Mosvatn og vidare i Rukkeåi som er ei sideelv til elva Tokke. Systemet høyrer til Skiensvassdraget.
Kjetil Jansrud
Kjetil Jansrud er ein norsk alpinist frå Vinstra. Han har tre olympiske medaljar av tre ulike valørar, vunne i tre ulike øvingar, og ein VM-medalje i ei fjerde type øving. I 2010 tok han sølvmedaljen i storslalåm under vinter-OL i Vancouver. Fire år seinare fekk han fyrst OL-bronsen i utforrennet under vinterleikane i Sotsji, før han så vart olympisk meister i super-G-tevlinga i same leikane. I VM i alpine greiner 2015 vann han sølvmedaljen i kombinasjon.
Karriere
Jansrud starta karrieren sin i 2001/2002, allereie som sekstenåring, då han deltok i Europacupen i alpint. Han debuterte på internasjonalt seniornivå 19. januar 2003 i Wengen i slalåm og var med i verdscupsesongen 2004/2005. Jansrud var òg med i den norske troppen til VM 2005 i Bormio.
Det beste resultatet til Jansrud i verdscupen til no er ein tredjeplass. Jansrud fekk det fyrste møtet med pallen i storslalåm i Adelboden den 10. januar 2009. Jansrud låg på 14. plass etter fyrste omgang, men køyrde seg inn til ein tredjeplass i andre omgang. Han enda opp 72 hundredelar bak vinnaren Benjamin Raich, og 48 hundredelar bak andreplassen til Massimiliano Blardone.
I tillegg har han to fjerdeplassar. Den fyrste kom i desember 2005 i slalåmrennet i Beaver Creek. Den andre kom tre år seinare, i desember 2008 på same stad, men denne gongen i storslalåm.
Almenningen
Almenningen (6713) er namnet på ein poststad i Vågsøy kommune i Sogn og Fjordane fylke. Poststaden utgjer bygda Almenning og områda rundt. Det er ikkje lenger eige postkontor i Almenningen, og posttenester må anten gjerast i Deknepollen eller på Bryggja.
Allmenningen
Allmenningen er ei bygd i Kinn kommune i Vestland fylke. Ho ligg på nordsida av innlaupet av Nordfjorden. Bygda ligg langs Riksveg 15 mot Måløy. Frå Almenningsfjellet kan ein ta av til Selje kommune.
Bygda er eigen poststad med nummer 6713. I bygda er det eit byggevarefirma som mellom anna produserer vindauge og dører. Den kommunale skulen vart lagd ned i 2002. Bygdefolket fekk ta over bygnaden og har starta privat Montessoriskule.
Drikken Olden
Olden er merkenamnet på vatn frå Olden. Produktet vert distribuert av Hansa Borg Bryggerier og finst med og utan tilsett kolsyre og smak.
Montalchez
Montalchez er ein kommune i distriktet Boudry i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 656 meter over havet.
Kommunen består av landsbyen Montalchez og grenda Erperens.
Whitesand Bay
Whitesand Bay er ei vid sandstrand vest i Cornwall i Storbritannia. Ho strekkjer seg 1,5 km nordover frå Sennen Cove.
Stranda i Whitesand Bay vert mykje nytta av surfarar. Det meste av tida, og ved flo sjø, er stranda delt i to: Sennen Cove i sør og Gwynver i nord. I sørenden, ved Sennen Cove, finst det toalett, ein surfebutikk, ein restaurant og parkeringsplassar.
Perkin Warbeck gjekk i land her under starten av det andre korniske opprøret i 1497.
Swordfishtrombones
Swordfishtrombones er eit kritikarrost musikkalbum av Tom Waits frå 1982/1983.
For dette albumet gjorde Waits fleire drastiske endringar. Han kvitta seg med manageren sin, tok sjølv over rolla som produsent og skifta plateselskap til Island Records. Dette gav Waits ein større kunstnarisk fridom som i aukande grad skulle sette sitt preg på dei seinare platene hans. Swordfishtrombones flytta seg i ein annan retning enn dei tidlegare albuma, som hadde piano- og strykearrangement, og Waits nytta i staden uvanleg instrumentering og ein meir abstrakt måte å skrive songane på. Det vart nytta blåseinstrument, bassinstrument og perkusjon i eit sparsamt arrangement. Musikken vart meir primitiv med stundom rare taktartar. Tekstane fokuserte meir på surrealistiske historier om personar som til dømes brenn ned heimane sine eller australske byar som toget ikkje stoppar i, og i langt mindre grad om drukkenboltar og folk som er forlatne av den dei elskar.
Sjølv om det var enkelte spor av eit slikt lydbilete på Heartattack and Vine, det førre studioalbumet frå 1980, var det ingen som hadde venta ei slik vending i Waits si låtskriving, og Waits hadde vanskar med å få noko plateselskap til å distribuere plata. Derfor tok det over eit år frå plata var spelt inn i august 1982 til ho vart gjeve ut i september 1983. Plata fekk gode kritikkar då ho kom ut, men selde ganske dårleg. Ho kom seg likevel akkurat inn på botn av salslistene, og sidan Waits no var på eit europeisk plateselskap vart albumet òg det første som akkurat kom seg inn på albumlistene der. Swordfishtrombones nådde 164. plass på den amerikanske billboardlista.
I 1989 utropte Spin Magazine Swordfishtrombones til det nestbeste albumet gjennom tidene.
Innhald
Alle spor er skriven av Tom Waits.
Briskevatnet
Briskevatnet er eit vatn som ligg i Vinje kommune i Vestfold og Telemark. Elva Kvenna kjem frå Gunnleiksbuvatnet og renn gjennom Briskevatnet og vidare ned til Vollevatnet. Systemet er ein del av Skiensvassdraget.
Koji Hashimoto
Koji Hashimoto er ein japansk fotballspelar.
Han spela for klubbane Nagoya Grampus, Mito HollyHock, Omiya Ardija og Kawasaki Frontale.
Space Jam
Space Jam er ein amerikansk film frå 1996. Filmen blandar animerte figurar og levande menneske. Animasjonsfigurane er Looney Tunes-figurar som Bugs Bunny (Snurre Sprett) og Daffy Duck. Menneska som er med er mellom andre Michael Jordan. Filmen vart regissert av Joe Pytka, og filmmusikken vart komponert av James Newton Howard.
Julio César Pinheiro
Julio César Pinheiro er ein tidlegare brasiliansk fotballspelar.
Han spela for klubben Kyoto Purple Sanga.
Rochefort i Sveits
Rochefort er ein kommune i distriktet Boudry i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 759 meter over havet.
Talet 251
Talet 251 (to hundre og femtiéin) er det 54. primtalet og det einaste primtalet mellom 241 og 257. Det er òg lik summen av primtala frå 23 til 47, eller frå 79 til 89. (251 = 79 + 83 + 89 = 23 + 29 + 31 + 37 + 41 + 43 + 47)
Ordenstalet som svarar til talet 251, er to hundre og femtiførste (251.).
André Pinto
Han spela for klubben Kyoto Purple Sanga.
Breivatn i Hjartdal
Breivatn er eit vatn som ligg i Hjartdal kommune i Vestfold og Telemark. Vatnet har utløpet sitt i Vangsåi, som raskt renn saman med Bjordøla og Hjartdøla.
Innsjøen er oppdemd og vert nytta som magasin for Hjartdøla kraftverk. Det vert overført vatn frå nabovassdrag gjennom Mydalen og Bjordalen kraftverk.
Truls Ove Karlsen
Truls Ove Karlsen er ein norsk alpinist. Han køyrer for Sæli Alpinklubb.
Karlsen debuterte i verdscupen i 2001/02-sesongen. Han har vunne eit verdscuprenn, slalåmrennet i Kranjska Gora i Slovenia i februar 2004. Han var òg med til OL i Salt Lake City.
Nesttun idrettsplass
Nesttun idrettsplass er eit idrettsanlegg på Nesttun i Fana i Bergen kommune. Han består av ein kunstgrasbane og ein grusbane.
Anlegget er heimebanen til Fana idrettslag som har herrelag i 2. divisjon. Tilskodarrekorden er på 700 frå NM 3. runde mellom Fana - SK Brann den 28. juni 2002.
Tidlegare låg Traverbanen på Nesttun her. Han vart nytta av Bergen og Omegns Travselskap frå 1926 til 1985, då Bergen Travpark vart teken i bruk. Området vart regulert for parkutbygging og idrettsføremål i 1993.
Kjelder
Nesttun idrettsplass
Stade Reims
Stade de Reims, eller berre Reims, er ein fotballklubb frå Reims i Champagne-Ardenne, nordaust i Frankrike. Klubben vart grunnlagt i 1911. Etter opprykk i 2012 spelar Reims i den fransk toppdivisjonen, Ligue 1.
Reims hadde si stordomstid frå 1948 til 1962. I den perioden vann klubben alle sine seks seriemeisterskap og to nasjonale cupmeisterskap. Både i 1956 og 1959 spela Reims seg fram til finalekamp i Europacupen, men tapte begge gongane for Real Madrid.
Lars Myhre
Lars Elton Myhre er ein norsk tidlegare alpin skirennar. medlem i Gjøvik Skiklubb. Han vart norsk meister i utforrenn i 2007 og 2008 og i slalåm i 2009.
Myhre tok steget opp i noregseliten i 2004-sesongen då han mellom anna fekk sølv i NM-slalåmen i Øyer, vel sekundet bak noregsmeisteren Aksel Svindal. Same året fekk han sin debut i verdscupen. Vinteren 2007 vart han tiandemann i slalåm under alpint-VM i Åre. Seinare i sesongen overraska han med å vinne utforrennet under noregsmeisterskapen på Bjorli. Si beste plassering i ei verdscuptevling fekk Myhre då han vart nummer fem i kombinasjonen i Beaver Creek i USA 29. november 2007. På tampen av same sesongen forvarte han NM-tittelen i utfor ved meisterskapen i Øyer, veteranen Lasse Kjus på sølvplass kom vel halvsekundet bak i mål. Myhre sikra seg sitt tredje NM-gull under NM 2009 på Oppdal. I spesialgreina slalåm lukkast han å vinne framfor Kjetil Jansrud, med Truls Ove Karlsen på bronseplass.
Atommasseeining
Atommasseeininga u er definert slik at 12u er massen til C-12, den vanlegaste karbonisotopen. 1u er om lag lik massen til eit proton eller eit nøytron, og kan ved SI-systemet skrivast som 1.66053886 × 10−27 kg. Det kan også skrivast som 1/N_A gram, der N_A er Avogadros tal.
Karius og Baktus
Soga om Karius og Baktus er ein moraliseranede fabel om kva som kan skje om ein ikkje tek vare på tennene sine, men ho skil seg ut ved å vera fortald frå dei ganske likandes skurkane si side.
Forteljinga om Karius og Baktus var først eit høyrespel, men kom ut som illustrert barnebok i 1949. Ivo Caprino gjorde henne seinare om til animasjonsfilm. Ei nynorsk omsetjing av Halldis Moren Vesaas kom i 1978.
Namna på dei to trolla er inspirert av karies og bakterie. Karius har svart hår og Baktus har raudt hår.
Raude Stjerne Beograd
Fudbalski klub Crvena zvezda, i Noreg kjend som Raude Stjerne, er ein fotballklubb i Beograd i Serbia stifta 4. mars 1945. Fotballklubben utgjer største avdelinga av Sportsforeininga Raude Stjerne. Klubben er den mest sigerrike i fotball i Serbia, med 25 seriemeisterskap i Serbia og tidlegare Jugoslavia, samt 24 nasjonale cupmeisterskap i same rika.
Raude Stjerne er den einaste fotballklubben i Serbia som har vunne Europacupen, då laget i 1991 sigra over Olympique Marseille etter straffeskyting i ein mållaus kamp. Tolv år tidlegare nådde Raude Stjerne finalane i UEFA-cupen, men måtte då sjå seg slått av Borussia Mönchengladbach. Laget spelar heimekampane på Raude Stjerne stadion, med plass til vel 55 500 tilskodarar. Draktfargane er raud- og kvitstripete trøyer med raude bukser.
Fylkesveg 250
Fylkesveg 250 (Fv250) går mellom Vingrom i Lillehammer og Dokka i Nordre Land. Veglengda er 46,1 km.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Tors veg i Bergen
Tors veg er ein veg på grensa mellom Skjold og Nesttun i Fana i Bergen. Vegen går nordover frå Fanavegen og er om lag 600 meter lang.
Delar av Tors veg er ein del av nasjonal sykkelrute 1 og var tidlegare ein del av traseen til Os-Nesttunbanen. Tors veg passerer like vest for Nesttun idrettsplass
Namnet vart vedteke i 1961 og er kalla opp etter guden Tor. Fleire vegar i området har namn frå norrøn mytologi.
Avisa Metro
Metro er ein internasjonal, politisk uavhengig gratisavis som kjem ut i mange ulike land. Avisa vart grunnlagt i Stockholm i 1995. Hovudkontoret vart flytta til London i 1998.
The Sims
The Sims er eit strategi-simulasjons dataspel utvikla av Maxis og gjeve ut av Electronic Arts. Utviklinga vart i hovudsak leia av Will Wright, som òg skapte SimCity. Spelet kom ut i februar 2000. Spelaren styrer virtuelle personar, kalla simmar, i dagleglivet deira.
Etterfølgjaren, The Sims 2, kom ut i 2004.
Gameplay
I The Sims skal ein kontrollere virtuelle personar, kalla «simmar» (simulation people - simulerte folk) i ein familie, der du bestemmer kva dei skal gjere og korleis dei skal ha det. Kvar sim har 8 forskjellige behov (det varierer litt på dei forskjellige aldersstega); svolt, hygiene, blære, sosial, energi, komfort, moro og miljø. Kor bra behova er stetta verkar inn på humøret deira. Dei har også ynske som spelaren kan prøve å oppfylle, og suter som ein må prøve å sløkkje. Ynska verkar også inn på humøret. Om ein simm er i godt humør kan det føre til at simmen vert forfremja på jobben og ein får betre råd til kjøpe nye ting til huset. Om ein Simm er i dårleg humør, kan det gå ut over arbeidet eller skulekarakterane. I verste fall kan ein vaksen simm miste jobben.
Tilleggspakkar
The Sims er eit av dei mest utvida dataspela noko sinne og har fått til saman sju tilleggspakkar. Desse tilfører spelet meir innhald, som nye møblar, figurar og funksjonar.
Musikk
Musikken på spelet blei komponert av Jerry Martin, Marc Russo, Kirk R. Casey, og Dix Bruce. Spelet inneheld trettisju spor, der femten av dei vart publisert i 2007 som eit offisielt soundtrackalbum. Dei fleste av spora inneheld ikkje vokalar, men nokon av dei har Simlish (simske) tekstar.
Tilbakemelding
I 2002 blei The Sims det mest selte PC-spelet i historia, og skauv Myst av trona ved å selje meir enn 11 300 000 eksemplar verda over. Per 7. februar 2005 hadde spelet selt 16 000 000 eksemplar. Kritikarar gav spelet positive vurderingar. Det har vore ein suksess på mange måtar; m.a. har det trekt til seg hobbyspelarar og kvinnelege spelarar (sistnemnte utgjer nesten 60% av spelarane). I mars 2009 annonserte Electronic Arts at The Sims, som ein franchise, hadde selt meir enn 110 million eksemplar.
Kjelder
Wikipedia på engelsk oppgav desse kjeldene:
Tryms veg i Bergen
Tryms veg er ein blindveg på Skjold i Fana i Bergen. Han går sørvestover frå Sleipners veg. Vegen er om lag 150 meter lang.
Namnet vart vedteke i 1981 og er kalla opp etter Trym, kongen til jotnane i norrøn mytologi. Fleire vegar i området har namn frå norrøn mytologi.
Kentoku Noborio
Kentoku Noborio er ein tidlegare japansk fotballspelar.
Han spela for klubbane Kyoto Sanga FC, Tokushima Vortis og Giravanz Kitakyushu.
Kongeleg resolusjon
Ein kongeleg resolusjon er ei avgjerd teken av Kongen i statsråd.
Etter norsk statsskikk skal mange av dei viktigaste avgjerdene formelt gjerast av «Kongen i statsråd». I denne samanhengen er statsråd det formelle møtet der regjeringa, leia av Kongen, er samla på Slottet. Normalt skjer dette kvar fredag klokka 11.00. Avgjerdene som blir gjort av regjeringa samla i statsrådet under leiing av Kongen, blir kalla kongelege resolusjonar.
Når Kronprinsen leier statsrådet blir resolusjonane som blir gjort kalla Kronprinsregentens resolusjonar (etter Grunnloven § 41).
Når unntaksvis verken Kongen eller Kronprinsen deltek i avgjerder som skal takast av «Kongen i statsråd», held ein møtet i statsrådssalen på statsministeren sitt kontor, eller unntaksvis i statsrådssalen på Stortinget. Vedtak som blir gjort på eit slikt møte blir kalla regjeringas resolusjonar.
Giacinto Facchetti
Klubbspel
Facchetti debuterte for den lokale fotballklubben Trevigliese, der han spela spiss. Trenaren i Inter, Helenio Herrera, oppdaga Facchetti og fekk han til Serie A-klubben våren 1961. Der vart han sett opp på backplass, sidan spela han oftast venstreback. Frå 1963 til 1966 hova klubben i land store meisterskapstriumfar, med Facchetti i ei sentral rolle saman med Sandro Mazzola. Etter å vunne Serie A i 1963 sikra Inter seg sigeren i Europacupen i 1964. Sesongen 1964/65 vart den aller største for Facchetti og Inter; fyrst siger i heimleg serie, før Grande Inter forsvara Europacup-sigeren. Også i 1966 vart Inter-kapteinen seriemeister, før han i 1971 fekk sitt fjerde og siste liga-gull. Heilt på tampen av si tid som aktiv vart Facchetti i 1978 også italiensk cupmeister.
Battlerap
I battlerap kappast såkalla MC-ar, eller battlerapparar, mot kvarandre verbalt. Vanlegvis er det to ulike rapparar som improviserer ein nedsetjande tekst om kvarandre.
Referansar til konkurrenten sin utsjånad, seksuelle legning og klede er vanleg. I rett battlerap er det tilhøyrarane eller publikum som avgjer kven av dei to stridande som vinn tevlinga. DJ'en spelar instrumental musikk som MC'en rappar til. Stilen i battlerap er rå, hard og ofte mannssjåvinistisk. Det finst framleis ingen kjente kvinnelege battlerapparar.
Battlerap i Noreg
Axel «F'EM one» Purcell er den mest profilerte norske battlerapparen; han har vunne Str8 Spittin (norsk meisterskap) tre år på rad med ein aggressiv, engelskspråkleg stil. På norsk vert vanlegvis Nils m/ Skillz, D-Wize og Definite rekna som dei største.
Puffin Island i Anglesey
Puffin Island (walisisk Ynys Seiriol) er ei folketom øy utanfor austenden av Anglesey i Wales. Ho vart tidlegare kalla Priestholm på engelsk og Ynys Lannog på walisisk.
Geografi
Puffin Island er den niande største øya utanfor kysten av Wales. Ho består av kalkstein og det høgaste punktet er 58 meter over havet. Øya har bratte klippesider på alle sider. Øya har eit areal på 0,28 km² og er i privat eige.
Historie
Det walisiske namnet Ynys Seiriol syner til St. Seiriol, som grunnla eit klostersamfunn på øya, og på Trwyn Du (Penmon Point) på fastlandet like ovanfor øya, på 500-talet. Seiriol skal visstnok vere gravlagd på øya.
Det låg eit kloster på øya seint på 1100-talet og dette vart nemnd av Giraldus Cambrensis, som vitja området i 1188. Han hevda at når det var ein strid i munkesamfunnet, kom ein flokk mus og åt opp all maten deira. Kong Cadwallon ap Cadfan av Gwynedd skal ha søkt ly her rundt år 640 då han flykta frå ein invasjon frå Northumbria. Llywelyn den store gav ut to privilegium i 1221 og 1237 som stadfesta augustinarkorherrene sin rett til øya og eigedomen på Penmon. Ruinane av klosteret er framleis synlege på øya, mellom anna restane etter ei kyrkje frå 1100-talet.
Dyreliv
Øya har status som Special Protection Area (SPA, særskild verneområde), særleg på grunn av den store storskarv-kolonien på over 750 par som hekkar her. Dette er ein av dei største koloniane i Storbritannia. Her finst òg ein del teist, alke, skarv og krykkje som hekkar, samt eit fåtal ærfugl og lomvi. Lundefuglen som øya er kalla opp etter vart det tidlegare langt fleire av, opp mot 2000 par. Brunrotte vart innført på øya ved eit uhell på 1800-talet, og dette reduserte denne kolonien til eit fåtal. Etter at rottene meir eller mindre vart utrydda frå øya frå 1998, har lundefuglbestanden auka att.
Botnedalsvatn
Botnedalsvatn er eit vatn som ligg i Tokke kommune i Vestfold og Telemark.
Vatnet er oppdemd og vert regulert av Byrte kraftverk.
Brekke
Brekke er ei bygd i Gulen kommune i Vestland, og eit kyrkjesokn i Nordhordland prosti. Brekke har tidlegare òg vore sjølvstendig kommune. Bygda ligg langt ute på vestsida av Risnefjorden, på sørsida av Sognefjorden, knappe fire mils køyring austom kommunesenteret Eivindvik, og 14 kilometer frå ferjestaden Oppedal på Europaveg 39. Brekke skule er barne- og ungdomsskule for Brekke skulekrins som dekkjer austlegaste delen av kommunen. Bygda har òg daglegvarebutikk, kyrkje og eldresenter. Fiskeoppdrett er ein viktig næringsveg i området, mange har arbeidet sitt på fiskeslakteriet i Instefjord inst i Risnefjorden og på oppdrettsannlegga.
Brekke er òg eit delområde og ein grunnkrins i Gulen kommune. Delområdet femner den austre delen av kommunen og er deld inn i fire grunnkrinsar. Dei er frå aust til vest; Oppedal, Asheim, Brekke og Hjartholm. Ved folketeljinga i 2001 budde det til saman 344 personar i delområdet, fordelt på 61 i Oppedal krins, 54 i Asheim krins, 151 i Brekke krins og 78 i Hjartholm krins.
Samferdsle
Fylkesveg 2 i Sogn og Fjordane går frå Brekke sørvestover til fylkesgrensa mot Hordaland. Vegen fortset på hi sida av fylkesgrensa som Fylkesveg 376 i Hordaland og gjev samband med Riksveg 570.
Kulturminne
Naustmiljø i Brekke er kulturminne.
Tidlegare Brekke kommune
Brekke var eigen kommune i to vender, fyrst frå 1850 til 1861 og så frå 1905 til 1964. I åra mellom var Brekke del av kommunen Lavik og Brekke. Brekke kommune hadde ei flatevidde på 203,44 km ² då han vart ein del av Gulen kommune i 1964.
Brekke kommune vart skipa i 1850 ved at Eivindvik (Evenvik/Evinvig) kommune (som seinare skifte namn til Gulen) vart delt i to. Ved skipinga budde det 898 personar i Brekke kommune. Brekke var eigen kommune fram til 1861 då han vart slegen ihop med Lavik kommune på nordsida av Sognefjorden. Den nye kommunen fekk namnet Lavik og Brekke. Ved samanslåinga budde det 898 personar i Brekke kommune. Lavik og Brekke kommune bestod fram til 1905 då både Brekke og Lavik vart sjølvstendige kommunar att. Ved delinga budde det 982 personar i Brekke kommune. Den andre bolken for Brekke som sjølvstendig kommune varde til og med 1963. 1. januar 1964 vart Brekke ein del av Gulen kommune. Ved samanslåinga budde det 782 personar i Brekke kommune. Før kommunesamanslåingane på 1960-talet, og seinast sidan 1920, var Brekke den nest minste kommunen i Sogn og Fjordane etter folketal. Berre Borgund kommune var mindre.
Brekke var ein utprega jordbrukskommune med god jord og gode kår for skogsdrift. I 1960 var det to planteskular og stor hagebærproduksjon i kommunen.Fiskeri var inga stor næring, men mange var sysselsette i kyst- og fraktefart. Kommunen vart forsynt med elektrisk kraft gjennom L/L Brekke og Gulen kraftstasjonar
I 1960 var det seks skulekrinsar i kommunen, ein udelt, ein tredelt og fire todelte.
Folketalsutvikling
Folketalsutvikling for tidlegare Brekke kommune frå 1905 til 1964:
Brekke kyrkjesokn
Brekke er eit kyrkjesokn i Nordhordland prosti. Soknet har ei kyrkje, Brekke kyrkje frå 1862. Dagens kyrkje erstatta ei tømra kyrkje frå 1590. Før det stod det ei stavkyrkje, som fyrst er nemnd i kjeldene i 1827, på garden Haugland litt sørom noverande kyrkjestad.
Brekke kyrkje (Risnesfjord kyrkje) er nemnd fyrste gong på 1300-talet og var då lokalisert til Haugland i Brekke. I katolske tid har det vore kapell her.
Fram til 1859 høyrde Brekke sokn til Evenvik prestegjeld (seinare kalla Gulen prestegjeld). Mellom 1859 og 1968 høyrde Brekke sokn til Lavik prestegjeld, men frå 1. april 1968 har soknet høyrd til Gulen att og var ein del av Ytre Sogn prosti til det vart lagt ned i 2013. Soknet vart då saman med resten av Gulen og Solund ført over til Nordhordland prosti.
Arkiv frå Brekke kommune henta frå Arkivportalen.no
Kommunale arkiv
Private arkiv
Psykologi
Psykologi kan definerast som vitskapen om åtferd og mentale prosessar. Psykologar forskar på korleis menneskeleg tenking går føre seg, korleis hjernen verkar på åtferd og mentale prosessar. Barn si mentale utvikling vert studert. I tillegg studerer ein korleis menneske fungerer i høve til kvarandre, kva som skil menneske frå kvarandre og psykiske lidingar.
Hovudvekta av psykologisk forsking er naturvitskapleg, men det er òg sterke tradisjonar innan psykologien for å skjøna mennesket ut frå ein humanistisk/eksistensiell synsvinkel. Innan klinisk psykologi held mange seg framleis til tradisjonen etter Sigmund Freud. Ein kan difor seia at psykologi ligg i skjeringspunktet mellom naturvitskap, samfunnsvitskap og humaniora.
Det kanskje mest fundamentale spørsmålet i psykologien har vore om mennesket best kan skjønast ut frå arv eller miljø. I dag vert spørsmålet sett på som gamaldags. I staden undersøkjer ein korleis biologi, indre prosessar og miljø verkar saman.
Boksarreke
Boksarreka eller korallreka er ein pusserekeart som lever på tropiske korallrev overalt der dei finst. Namnet sitt har ho fått fordi ho vaggar frå side til side som ein boksar som prøver å unngå å bli treft. Ho er den mest kjende arten, og den som er mest brukt i akvarium.
Kjenneteikn
Boksarreka er opptil 6 cm lang, er dekt av raude og kvite stripar og har lange, kvite antenner. Kroppen er dekt av korte piggar, som vert nytta i forsvar. Det tredje (av fem) beinparet er utvikla til relativt store klør, noko som røper at han faktisk er nærare skyld med krabbe og hummar enn med dei fleste reker. Halen peikar nedover, og kan nyttast til å symje kjapt baklengs.
Åtferd
Unge boksarreker (under eit år) lever åleine, men hjå eldre eksemplar er det vanleg å finna hoer og hannar i par. Hannen er mindre, og klynger seg til hoa når ho flytter seg over revet. Para er likevel særs territoriale, og forsvarar revira sine iherdig mot andre reker og små krabbar.
Boksarreka er nattaktiv.
Pussing
Boksarreker er pussarar, det vil seie at dei lever i mutualistiske tilhøve med visse artar fisk. Sjølv om rekene teknisk sett er passande mat for fisken let denne vera å eta dei, sidan rekene plukkar parasittar og daud vev frå huda deira og såleis er med på å halda dei sunne og friske. Reka på si side får mat.
Formeiring
Me veit lite om korleis boksarrekene formeirar seg. Det me veit er at hoa legg fleire tusen egg, som ho ber under bakkroppen medan dei utviklar seg, og at larvane lever planktonisk.
Huskapellan
Ein huskapellan (og kalla personel(l) kapellan eller Capellan pro loco) er ei gammal nemning for ein hjelpeprest. Mange prestar starta yrkeskarrièra si som huskapellanar.
Boksarreke
Boksarreke i akvarium
Boksarreka er populær i saltvassakvarium, der ho kan leva i lag med mange korallrevsartar. Ho går derimot ikkje så godt saman med korkje andre små krepsdyr (som dei vil kjempa harde territorialkampar til dauden mot) eller med særleg aggressive fisk.
Huskapellan
Trondhjems reformats fastette løna for personellkapellanar i Trondhjems stift til mellom 8 og 14 riksdalar for året, avhengig av tenestestad, i tillegg til fri kost og losji. Dersom soknepresten eller ein residerande kapellan ville ha ein huskapellan, måtta han betale denne av eigen lomme.
Løna var rekna for tilstrekkeleg så lenge huskapellanen ikkje stifta familie.
Artemivsk i Luhansk oblast
Artemivsk (ukrainsk Артемівськ, russisk Артёмовск, Artjomovsk) er ein by i Perevalskyj rajon aust i det ukrainske oblastet i Luhansk.
Byen vart grunnlagd som Katerynivka (ukrainsk Катеринівка) 1910 nær jernbanestasjonen Kypytsje. Namnet vart endra til Artema i 1923 og til Artemivsk i 1938.
Sidan 2014 har Artemivsk vore kontrollert av den sjølverklærte Folkerepublikkenn Luhansk. 12. mai 2016 vart han omdøypt til Kyputsje (Кипуче}) av dei ukrainske styresmaktene.
Nina Haver-Løseth
Nina Haver-Løseth er ein norsk alpinist som køyrer for Spjelkavik IL.
Angelókastro
Angelókastro (gresk Αγγελόκαστρο) er ein landsby og ein tidlegare kommune i periferieininga Etoloakarnanía i Vest-Hellas i Hellas. Angelókastro inngår frå 2011 som ei kommunaleining i kommunen Agrínio.
Ved folketeljinga i 2011 hadde kommunaleininga Angelókastro 2 027 innbyggjarar, medan tettstaden med same namn hadde 1 220 innbyggjarar.
Andreas Birnbacher
Andreas Birnbacher er ein tysk skiskyttar frå Prien am Chiemsee i delstaten Bayern. Han vart verdsmeister med Tyskland i mixstafett i 2008, og tok VM-sølv i fellesstart i 2007. Elles har han vunne fire bronsemedaljar i ulike VM-stafettar i åra 2008-13.
Birnbacher vann seks individuelle renn i verdscupen i skiskyting i tida frå mars 2011 til desember 2013. Tre av triumfane kom i fellesstart, to i sprinttevlingar og ein i jaktstart.
Pussereke
Pussereker er eit ord som vert brukt om alle symjande tifotkreps (særleg reker eller rekeliknande dyr) som et parasittar frå større organismar. Dei vert ofte nytta som døme på mutualistisk symbiose; det vil seie samliv mellom ulike organismar kor begge partar dreg nytte av samlivet. I dette høvet får fisk forbetra helsa si ved at rekene plukkar av parasittar og daudt vev, medan reka på si side både får mat og unngår å bli eten av fisken.
Pusserekene er ei polyfyletisk gruppe som byggjer på andre kriterium enn evolusjonært slektskap. Dei er ikkje i nær slekt, sjølv om alle høyrer til ordenen tifotkreps (Decapoda). Dei pussande artane me kjenner høyrer til dei tre ulike familiane Palaemonidae, Hippolytidae og Stenopodidae. Stundom vert namnet nytta berre om slekta Lysmata, som høyrer til Hippolytidae.
Bandad korallräka
Saint-Aubin-Sauges
Saint-Aubin-Sauges er ein kommune i distriktet Boudry i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 469 meter over havet.
Kommunen ligg i La Béroche-ormådet og strekkjer seg frå breidda av Neuchâtelsjøen til ei høgd på 1436 meter over havet. Han består av landsbyane Saint-Aubin og Sauges, som vart slått saman i 1888.
Hedda-prisen
Hedda-prisen er ein norsk teaterpris delt ut i samarbeid mellom Norsk teater- og orkesterforening, Norsk Teaterledelsesforum, Aksel Waldemar Johannesens minnefond og Nationaltheatret. Han blei delt ut første gong i 1998.
Sjølve prisen er ein statuett laga av Nina Sundbye som viser Hedda Gabler med eit pistolhandtak som fot. Årets debutant får eit stipend som pris.
Prisar
Faste kategoriar er:
Nokre år blir det også delt ut ein ærespris. Denne har gått til Wenche Foss (2002), Jon Fosse (2003) og Toralf Maurstad og Espen Skjønberg (2005).
Statistisk mekanikk
Statistisk mekanikk er ei grein innan sannsynsteori som inkluderer matematiske reiskapar for å handsame store mengder innan mekanikk, som omhandlar rørsla til partiklar eller lekamar når dei vert påverka av ei kraft. Statistisk mekanikk vert stundom kalla statistisk fysikk og vert òg sett på som ei grein under fysikk og kjemi.
Det gjev eit rammeverk for å knyte mikroskopiske eigenskapar til individuelle atom og molekyl til makroskopiske eigenskapar til stoff som ein kan observere i kvardagen. Ein forklarer termodynamikk som eit naturleg resultat av statistikk og mekanikk (klassisk og kvante) på mikroskopisk nivå. Det kan særleg nyttast til å rekne ut termodynamiske eigenskapar til stoff frå spektroskopisk data til individuelle molekyl.
Denne emna til å gjere makroskopiske føresegner basert på mikroskopiske eigenskapar gjer at statistisk mekanikk i somme høve er eit betre reiskap enn termodynamikk. Begge teoriar er styrt av termodynamikken si andre lov gjennom eigenskapen entropi. Entropi i termodynamikk kan ein derimot berre vite empirisk, medan entropi i statistisk mekanikk er ein funksjon av fordelinga av tilstanden til kvar mikroskopisk del av systemet.
Masataka Tamura
Masataka Tamura er ein tidlegare japansk fotballspelar.
Pelle Politibil
Pelle Politibil er ein oppdikta snakkande politibil. Han har form som ei svart og kvit folkevognboble med auge på frontlyktene. Det finst fleire radio- og fjernsynsprogram og filmar om han. Figuren blei opphavleg skapt av politimannen Åge Magnussen i Bodø på midten av 1980-talet som eit ledd i trafikktryggingsarbeidet for barn.
Fjernsynsserien om bilen gjekk på NRK frå 1993. Serien er regissert av Svein Aronsen. Skaparen av Pelle Politibil, Åge Magnussen spelar rolla som politimannen «Onkel Rikhard», og Lars Andreas Larsen er forteljar og har stemma til Pelle. Songen om Pelle Politibil, Pelle-sangen, blei framført av Lennart Mårli og Steinar Toftesund. Han blei ein populær kjenningsmelodi for serien.
Den første filmen om politibilen, Pelle Politibil, blei laga i 2002. Seinare følgde Pelle Politibil går i vannet og Pelle Politibil på sporet. Sistnemnde vann Amandaprisen for beste barne- og ungdomsfilm i 2013.
Pelle Politibil har også turnert landet rundt med ei førestilling som er sett av over 100 000 barn og vaksne. Bilen frå TV-serien har seinare blitt brukt i trafikkinformasjon for barnehagebarn.
Det er også blitt laga eit Gullstikka-nominert spel, leiketøy og andre kommersielle spin off-produkt med figuren.
Zagros
Zagrosfjella (farsi رشته كوه زاگرس, kurdisk زنجیره‌چیای زاگرۆس, Çiyayên Zagrosê, lurisk کۆیەلی زاگروس, gammalsyrisk ܛܘ̣ܪܵܢܹܐ ܕܙܵܓܪܘ̇ܣ, arabisk جبال زغروس, nyarameisk ܛܘܪ ܙܪܓܣ,)  er den største fjellkjeda i Iran, Irakisk Kurdistan og det søraustlege Tyrkia. Fjellkjeda har ei samla lengd på 1 500 km og byrjar nordvest i Iran, nær den vestlege grensa i landet. Ho strekkjer seg vestover og sørvestover over heile Det iranske platået og endar ved Hormuzsundet. Det høgaste punktet i Zagrosfjella er Dena.
Geologi
Zagros vart danna då to tektoniske plater, den eurasiatiske og den arabiske plata. Denne kollisjonen skjedde hovudsakleg i miocen og folda berga som hadde vore avsett i karbontida og fram til miocen i geosynklinen føre den iranske plata. Prosessen føregår framleis og sidan den arabiske plata framleis vert pressa mot den eurasiatiske plata, vert Zagrosfjella og Det iranske platået høgare og høgare. Nyare GPS-målingar i Iran har vist at denne kollisjonen framleis er aktiv.
Zagrosfjella har eit fullstendig sedimentært opphav og består hovudsakleg av kalkstein.
Klima
Zagrosfjella har fleire økosystem. Av dei viktigaste finn ein skogs- og skogssteppeområde med halvtørt klima. Årsmiddelnedbøren varierer frå 400 til 800 mm og det meste kjem om vinteren og våren. Vintrane er harde med temperaturer ofte under −25 °C. Regionen har ein kontinental variant av middelhavsklima med snørike, kalde vintrar og mild, regnfull vår, etterfølgd av ein tørr sommar og haust.
Dyre- og planteliv
Sjølv om Zagrosregionen i dag er forringa av overbeite og avskoging, har regionen framleis eit rikt og variert planteliv. Restar av den opphavlege omfattande eikeskogen eksisterer framleis, og det same gjer dei parkliknande slettene med pistasje og mandel. Opphavet til mange kjende matverer, som kveite, bygg, linser, mandel, valnøt, pistasje, aprikos, plommer, granateple og druer veks vilt i fjella. Persisk eik (Quercus brantii) (dekkjer meir enn 50 % av skogområda i Zagros) er den viktigaste tresorten i Zagros i Iran.
Andre endemiske planter i fjella er Allium iranicum, Astracantha crenophila, Bellevalia kurdistanica, Cousinia carduchorum, Cousinia odontolepis, Echinops rectangularis, Erysimum boissieri, Iris barnumiae, Ornithogalum iraqense, Scrophularia atroglandulosa, Scorzoner kurdistanica, Tragopogon rechingeri og Tulipa kurdica.
Zagros har mange utryddingstruga organismar, som ein musliknande hamster (Calomyscus bailwardi), basratrostesongar (Acrocephalus griseldis) og stripete hyene (Hyena hyena). Persisk dåhjort (Dama dama mesopotamica), eit eldgamalt husdyr ein trudde var utrydda, vart oppdaga på ny seint på 1900-talet i Khuzestan sør i Zagros.
Historie
Ein har funne teikn på tidleg jordbruk heilt attende til kring år 9000 fvt. ved foten av Zagrosfjella, i byar seinare kalla Anshan og Susa. Jarmo er ein arkeologisk stad i dette området. Shanidargrotta, der ein har funne skjelett av fleire neandertalar, er ein annan stad her.
Somme av dei tidlegare bevisa for vinproduksjon er oppdaga i Zagrosfjella. Både busetjingane Hajji Firuz Tepe og Godin Tepe har gjeve bevis på vinlagring datert til mellom 3500 og 5400 fvt.
Tidleg i antikken var Zagros heimstaden til folk som kassittane, gutiar, assyrarar, elamittane og Mitanni, som periodevis invaderte dei sumerisk og/eller akkadiske byane i Mesopotamia. Fjella skapar ei geografisk greense mellom den mesopotamiske sletta, som ligg i Irak, og Det iranske platået. Ein har funne eit lite arkiv av leirtavler som skildrar komplekse samhandlingar mellom desse gruppene tidleg på 1000-talet fvt. i Tell Shemshara langs Vesle Zab. Tell Bazmusian, nær Shemshara, var busett mellom 5000 fvt. og 800 evt., men ikkje kontinuerleg.
Whitsand Bay
Whitsand Bay er ei bukt som ligg søraust i Cornwall i England i Storbritannia frå Rame Head i aust til Portwrinkle i vest. Her finst bratte, høge klipper, eit dramatisk landskap og lange sandstrender.
Oppfor bukta ligg Rame Head, ein kjegleforma ås med ruinar av eit kapell frå 1300-talet tileigna St. Mikal på toppen. Polhawn Cove er ei grov strand, med skarpe steinar, grus og eit område med sand. Vest for Captain Blake's Point finn ein lange sandstrender med klipper og små bukter innimellom. Fleire av vikene er ikkje mogeleg å nå frå land ved flo sjø. Feriestadane Freathy og Tregonhawke er bygd i terrasser i klippene.
Det britiske forsvaret har eit skytefelt mellom Fort Tregantle ved vestenden av bukta og Trethill Cliffs nær Portwrinkle og dette området er lukka under skytetrening.
Whitsand Bay er ein populær dykkestad og i 2004 vart den tidlegare Royal Navy-fregatten HMS «Scylla» (F71) søkkt her for å danne eit nytt undervassrev.
Vaumarcus
Vaumarcus er ein kommune i distriktet Boudry i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 447 meter over havet.
Termodynamikk
Termodynamikk eller varmelære (frå gresk θερμη, therme, «varme» og δυναμις, dynamis, «kraft») er ei grein innan fysikk som studerer effekten av endringar innan temperatur, trykk og volum på eit fysisk system på makroskopisk skala ved å analysere den samla rørsla til partiklane i systemet ved hjelp av statistikk. Her tyder varme om lag «energi i rørsle» og dynamikk viser til sjølve «rørsla». Altså er termodynamikk i praksis studiet av energirørsler og korleis energi kjem i rørsle. Historisk utvikla termodynamikken seg ut frå eit behov for å auke effektiviteten til tidlege dampmaskinar. Utgangspunktet for dei fleste termodynamiske problemstillingane er dei termodynamiske lovene, som postulerar at energi kan bytast om mellom fysiske system som varme eller mekanisk arbeid.. Dei postulerer òg at det finst ein storleik kalla entropi, som er definert for alle typar system. I termodynamikk vert vekselverknaden mellom store system studert og kategorisert. Sentralt i dette er konsept som termodynamisk system og omgjevnadar. Eit system består av partiklar og den gjennomsnittlege rørsla til desse partiklane avgjer kva eigenskapar dei har, som igjen relaterer til kvarandre gjennom tilstandslikninga. Eigenskapar kan kombinerast for å uttrykke indre energi og termodynamisk potensial, som er nyttig for å avgjere tilhøva for dynamisk likevekt og spontane prosessar.